মাসউদি

**আবুল হাসান আলি ইবনুল হুসাইন ইবনে আলি মাসউদি** ( অনুবাদ: **)** (জন্ম ৮৯৬ খ্রিষ্টাব্দ, বাগদাদ, মৃত্যু সেপ্টেম্বর ৯৫৬ খ্রিষ্টাব্দ, কায়রো, মিশর), ছিলেন একজন মুসলিম পরিব্রাজক,ইতিহাসবিদ, পদার্থবিজ্ঞানী এবং ভূগোলবিদ। তাকে অনেক সময় আরবের হেরোডোটাস হিসেবে উল্লেখ করা হয়। একজন বহুবিদ্যাবিশারদ এবং ধর্মতত্ত্ব, ইতিহাস (ইসলামিক ও বিশ্ব), ভূগোল, প্রাকৃতিক বিজ্ঞান ও দর্শন বিষয়ে বিশটিরও বেশি গ্রন্থের প্রণেতা,  তার সুবিখ্যাত শ্রেষ্ঠ কাজ 'দ্য মেডোজ অফ গোল্ড' (মুরূজ আল-জাহাব) সার্বজনীন ইতিহাসকে বৈজ্ঞানিক ভূগোল, সামাজিক ভাষ্য এবং জীবনীর সাথে সমন্বিত করেছে।
## জন্ম, ভ্রমণ এবং সাহিত্যকর্ম
আল-মাসউদি নিজের সম্পর্কে যা লিখেছেন তা ছাড়া তার সম্পর্কে খুব কমই জানা যায়। বাগদাদে জন্ম নেওয়া এই ব্যক্তি ছিলেন ইসলামের নবী মুহাম্মদের একজন সাহাবী আবদুল্লাহ ইবনে মাসউদের বংশধর। ধারণা করা হয় তিনি আরবদের বনু হুদাইল গোত্রের অন্তর্ভুক্ত ছিলেন। আল-মাসুউদি তার ভ্রমণকালে যেসব বিদ্বান সঙ্গীর সাক্ষাৎ পেয়েছিলেন, তাদের কয়েকজনের কথা উল্লেখ করেছেন:

আল-মাসুউদি সম্ভবত শ্রীলঙ্কা ও চীন পরিভ্রমণ করেন, যদিও তিনি পারস্য উপসাগরের উপকূলে আবু যায়েদ আল-সিরাফির সাক্ষাৎ লাভ করেন এবং  তার নিকট হতে চীন দেশ সম্পর্কে বৃত্তান্ত অবগত হন বলে জানা যায়। ধারণা করা হয়, তিনি বাইজেন্টাইন নৌসেনাপতি এবং ইসলাম ধর্মে দীক্ষিত লিও অফ ত্রিপোলির সান্নিধ্যে এসে বাইজেন্টিয়াম (পূর্ব রোমান সাম্রাজ্য) সম্পর্কে জ্ঞান আহরণ করেন; সিরিয়ায় তাদের সাক্ষাৎ ঘটে, যেখানে আল-মাসউদি  তার জীবনের অন্তিম বছরগুলো সিরিয়া ও মিশরের মাঝে অতিবাহিত করেন। মিশরে অবস্থানকালে তিনি ক্লোভিস হতে লুই চতুর্থ পর্যন্ত ফ্রাঙ্কিশ নৃপতিগণের একটি তালিকা প্রাপ্ত হন, যা একজন আন্দালুসীয় ধর্মযাজক কর্তৃক লিপিবদ্ধ হয়।

ইসলামী ভূখণ্ডসমূহের অভ্যন্তরে ও বহির্দেশে বিস্তীর্ণ ভ্রমণে  তার উপায় ও অর্থের উৎস সম্পর্কে খুব কমই জানা যায় এবং অনুমান করা হয় যে অনেক ভ্রমণকারীর মতো তিনিও বাণিজ্যের সাথে জড়িত ছিলেন।

*গোল্ড মেডোজের* শেষ অংশে, আল-মাসউদি লিখেছেন:

আমরা জানি যে আল-মাসউদি ৯৫৬ খ্রিস্টাব্দে *মুরুজ আল-দাহাব*-এর একটি সংশোধিত সংস্করণ প্রণয়ন করেন; কিন্তু তৎসত্ত্বেও ৯৪৭ খ্রিস্টাব্দের একটি খসড়া সংস্করণই কেবল বিদ্যমান। আল-মাসউদি  তার *তানবীহ* গ্রন্থে উল্লেখ করেছেন যে *মুরুজ আল-দাহাব*-এর সংশোধিত সংস্করণে ৩৬৫টি অধ্যায় ছিল।

## আল-মাসউদির বুদ্ধিবৃত্তিক পরিমণ্ডল
আল-মাসউদি এমন এক কালে জীবন অতিবাহিত করেন যখন পুস্তক সুলভ ও স্বল্পমূল্যে প্রাপ্ত ছিল। বাগদাদের মতো বড় শহরগুলোতে ছিল বিশাল গণগ্রন্থাগার এবং মাসউদির বন্ধু আস-সুলীর ন্যায় বহু ব্যক্তির ব্যক্তিগত গ্রন্থাগারে প্রায়শই সহস্রাধিক গ্রন্থ সংগৃহীত থাকতো। আব্বাসীয় শাসনের শুরুতে তালাস যুদ্ধের পরবর্তী সময়ে চীনা যুদ্ধবন্দীদের মাধ্যমে ইসলামী বিশ্বে কাগজ তৈরির প্রণালী প্রবর্তিত হয় এবং অধিকাংশ বৃহৎ শহর ও নগরে কাগজকল স্থাপিত হয়। সহজলভ্য আর সস্তা লেখার জিনিসপত্রের কারণে জ্ঞানচর্চা আরও প্রাণবন্ত হয়ে ওঠে। আল-মাসউদি প্রায়শই পাঠকদের তার অন্যান্য বইয়ের উল্লেখ করতেন, ধরে নিতেন যে সেগুলো সহজলভ্য। যখন অ্যাংলো-স্যাক্সন ক্রনিকল-এর লেখক লিখছিলেন, তখন গ্রিক দর্শন, পারস্যের সাহিত্য আর ভারতীয় গণিতের দারুণ ঐতিহ্য নিয়ে ইসলামী দুনিয়া ছিল জ্ঞানের আলোয় ভরপুর, যা ইউরোপের তুলনায় একেবারে উল্টো একটা ছবি দেখাতো। আল-মাসউদির সময়ের ইসলামী আব্বাসীয় সমাজ জ্ঞান অন্বেষণ, গভীর বিশ্লেষণাত্মক দৃষ্টিভঙ্গি এবং পণ্ডিতসুলভ মানসিকতা প্রদর্শন করত এবং এই উচ্চমাত্রায় সভ্য পরিবেশে পণ্ডিত ব্যক্তিরা স্বাভাবিকভাবেই একে অপরের সাথে যুক্ত থাকতেন। আল-মাসউদি বিশিষ্ট বুদ্ধিজীবীদের ছাত্র অথবা কনিষ্ঠ সহকর্মী ছিলেন, যাদের মধ্যে ভাষাতত্ত্ববিদ আল-জাজ্জাজ, ইবনে দুরাইদ, নিফতওয়াহ এবং ইবনে আনবারী উল্লেখযোগ্য। তিনি কাশাজিমের মতো বিখ্যাত কবিদের সাথে পরিচিত ছিলেন, সম্ভবত আলেপ্পোতে তার সাথে সাক্ষাৎ হয়। দর্শন, আল-কিন্দি ও আল-রাযীর কাজ, আল-ফারাবির অ্যারিস্টটলীয় চিন্তা এবং প্লেটোর রচনা—এসব বিষয়েই তিনি সুপণ্ডিত ছিলেন। সম্ভবত আল-মাসউদি, আল-রাজি এবং আল-ফারাবির সাথে সাক্ষাৎ করেন, কিন্তু আল-ফারাবির ছাত্র ইয়াহিয়া ইবনে আদি'র সাথে তার সাক্ষাতের কথাই কেবল লিপিবদ্ধ আছে, যাঁর সম্পর্কে তিনি উচ্চ ধারণা পোষণ করতেন। তিনি গ্যালেন এর চিকিৎসাশাস্ত্র, টলেমীয় জ্যোতির্বিদ্যা, মেরিনাসের ভূগোল এবং ইসলামী ভূগোলবিদ ও জ্যোতির্বিদদের গবেষণা সম্পর্কে অবগত ছিলেন।

আল-মাসউদি  তার বিখ্যাত গ্রন্থ *দ্য মেডোজ অব গোল্ড*-এ যুক্তির তুলনায় প্রত্যাদেশের প্রতি  তার নিন্দা প্রকাশ করেন:

তিনি প্রভাবশালী আইনজ্ঞদের সঙ্গে সাক্ষাতের কথা উল্লেখ করেন, অন্যদের কাজের উদ্ধৃতি দেন এবং আইনশাস্ত্রে প্রশিক্ষণের ইঙ্গিত প্রদান করেন। আল-সুবকির মতে, আল-মাসউদি ছিলেন শাফিঈ মতবাদের প্রধান পণ্ডিত ইবনে সুরাইজের শিষ্য। আল-সুবকি দাবি করেন যে তিনি ইবনে সুরাইজের বক্তৃতার উপর আল-মাসউদি রচিত নোটসমূহ খুঁজে পেয়েছিলেন। এছাড়াও, আল-মাসউদি মিশরে অবস্থানের সময় শাফিঈ মতাবলম্বীদের সঙ্গে সাক্ষাৎ করেন। তিনি বাগদাদ ও আলেপ্পোতে ইবনে জাবির এবং নিফতাওয়াইহ-এর মতো জাহিরী মতাবলম্বীদের সঙ্গে সাক্ষাৎ করেন। আধুনিক গবেষকরা এই মতের দিকে ঝোঁকেন যে আল-মাসউদি সম্ভবত এই মতবাদের অনুসরণ করতেন।

## ইসলাম বহির্ভূত অঞ্চলে ভ্রমণ

আহমদ শবুল উল্লেখ করেন যে আল-মাসউদি তার সমসাময়িকদের মধ্যে স্বীয় সময়ে অ-ইসলামিক দেশ ও জনগণের প্রতি গভীর আগ্রহ এবং তাদের বিশদ বর্ণনার জন্য বিশিষ্ট ছিলেন। এমনকি খিলাফতের মধ্যে আরবিতে লেখা খ্রিস্টান লেখকরাও আল-মাসউদি'র তুলনায় বাইজেন্টাইন সাম্রাজ্য সম্পর্কে কম লিখেছেন। তিনি আব্বাসীয় খিলাফতের বাইরের অনেক এলাকার ভূগোল, সেইসাথে বিভিন্ন জাতির রীতিনীতি ও ধর্মীয় বিশ্বাসও বর্ণনা দিয়েছেন।

পর্যটকদের কাছ থেকে  তার স্বাভাবিক জিজ্ঞাসাবাদ এবং পূর্ববর্তী লেখকদের বিস্তৃত পঠনের পাশাপাশি, ভারতের ক্ষেত্রে  তার গবেষণা পশ্চিম ভারতীয় অঞ্চলের ব্যক্তিগত অভিজ্ঞতার দ্বারা পরিপুষ্ট হয়। তিনি ঐতিহাসিক পরিবর্তনের গভীর বোধ প্রদর্শন করেন, বর্তমান পরিস্থিতিকে প্রজন্ম এবং শতাব্দীর পর প্রজন্ম ধরে ঘটনাবলীর উন্মোচনের মাধ্যমে চিহ্নিত করেন। তিনি অনুধাবন করেছিলেন যে এই উপমহাদেশের বিভিন্ন রাজ্যে আন্তঃরাষ্ট্রীয় সম্পর্ক এবং মুসলিম ও হিন্দুদের পারস্পরিক সম্পর্ক কতখানি গুরুত্বপূর্ণ।

তিনি চীনের পূর্বতন শাসকদের বর্ণনা করেন, তাং রাজবংশের শেষের দিকে হুয়াং চাও-এর বিদ্রোহের গুরুত্বের উপর জোর দেন এবং ভারতের তুলনায় কম বিস্তারিতভাবে হলেও চীনা বিশ্বাস গুলো উল্লেখ করেন।দক্ষিণ-পূর্ব এশিয়ার বিষয়ে  তার সংক্ষিপ্ত ব্যাখ্যা এর নির্ভুলতা ও স্পষ্টতার জন্য বিশেষভাবে উল্লেখযোগ্য। তিনি তুর্কি জাতিগোষ্ঠী অধ্যুষিত বিশাল অঞ্চল সমীক্ষা করেন এবং খাকানের পূর্বেকার বিস্তৃত আধিপত্য নিয়ে মন্তব্য করেন, যদিও আল-মাসউদির সময়ে তা আর বিদ্যমান ছিল না। তিনি তুর্কি জনগণের মধ্যেকার ব্যাপক বৈচিত্র্যের কথা তুলে ধরেন, যার মধ্যে স্থায়ী ও যাযাবর তুর্কিদের মধ্যকার পার্থক্যও অন্তর্ভুক্ত। তিনি খাজারদের গুরুত্বের কথা উল্লেখ করেন এবং তাদের বিষয়ে অনেক নতুন তথ্য উপস্থাপন করেন।

রুশদের সম্পর্কে  তার বিবরণ রাশিয়ার ইতিহাস এবং ইউক্রেনের ইতিহাস অধ্যয়নের জন্য একটি গুরুত্বপূর্ণ প্রাথমিক উৎস। অন্যদিকে, তিনি সম্ভবত ইবনে খোরদাদবেহ, ইবনুল ফকীহ, ইবনে রুস্তাহ এবং আহমেদ ইবনে ফাদলান এর মতো পূর্ববর্তী আরবি লেখকদের রচনা পড়েছিলেন, তবে আল-মাসউদি  তার ভ্রমণের সময়কার ব্যক্তিগত পর্যবেক্ষণ এবং অর্জিত অভিজ্ঞতার ভিত্তিতেই অধিকাংশ তথ্য উপস্থাপন করেন। তিনি আরবিভাষী পাঠকদের কাছে রুসদের পরিচয় শুধু কয়েকজন বণিকের মধ্যে আবদ্ধ নয়, বরং আরও ব্যাপক—এই মর্মে একটি বার্তা পৌঁছে দেন। তাদের মধ্যে ছিল বিভিন্ন জাতি ও বর্ণের মানুষের এক বিচিত্র সমাবেশ। তিনি  তাদের স্বাধীনচেতা মনোভাব, শক্তিশালী কেন্দ্রীয় শাসনের অনুপস্থিতি এবং তাদের পৌত্তলিকতার কথা উল্লেখ করেন। বাইজেন্টাইনদের সাথে রুসদের বাণিজ্য এবং বণিক ও যুদ্ধজাহাজ চালনায় রুসদের দক্ষতা সম্পর্কে তিনি বিশেষভাবে অবগত ছিলেন। তিনি জানতেন যে কৃষ্ণ সাগর ও কাস্পিয়ান সাগর দুটি পৃথক জলভাগ।

আল-মাসউদি বাইজেন্টাইন সাম্রাজ্যের ঘটনাবলী, এমনকি অভ্যন্তরীণ রাজনৈতিক ঘটনা এবং প্রাসাদ ষড়যন্ত্রের উন্মোচন সম্পর্কেও খুব ভালোভাবে জানতেন। তিনি বিভিন্ন জাতিগোষ্ঠীর পশ্চিমমুখী অভিবাসনের ফলে বাইজেন্টাইন সাম্রাজ্যের উপর, বিশেষ করে আক্রমণকারী বুলগারদের কারণে সৃষ্ট প্রভাবের কথা উল্লেখ করেন। তিনি পশ্চিম ইউরোপের সাথে বাইজেন্টাইনদের সম্পর্ক নিয়ে কথা বলেন। এবং অবশ্যই, তিনি বাইজেন্টাইন-ইসলামিক সম্পর্কের প্রতি বিশেষভাবে আগ্রহী ছিলেন।

বাইজেন্টাইন বিশ্ব সম্পর্কে মুসলিমদের জ্ঞানের ক্ষেত্রে আল-মাসউদির প্রভাবের একটি দৃষ্টান্ত হলো, কনস্টান্টিনোপলের বদলে 'ইস্তাম্বুল' নামের প্রচলন ৯৪৭ খ্রিষ্টাব্দে তার রচনায় পাওয়া যায়, যা উসমানীয়দের দ্বারা এই পরিভাষাটির চূড়ান্ত ব্যবহারের বহু শতক আগের ঘটনা। তিনি উল্লেখ করেন যে, গ্রিকরা (অর্থাৎ দশম শতকের বাইজেন্টাইনরা) এটিকে "নগরী" (আরবি লিপিতে বুলিন, যাতে 'প' বর্ণটি অনুপস্থিত; তাই গ্রিক পোলিন) নামে অভিহিত করত; "এবং যখন তারা এর বিশালতার জন্য এটিকে সাম্রাজ্যের রাজধানী হিসেবে বোঝাতে চাইত, তখন তারা বলত ইস্তান বুলিন"। তারা এটিকে কনস্টান্টিনোপল বলে না। শুধুমাত্র আরবরাই এটিকে এভাবে অভিহিত করে। বর্তমান সময়ের একটি উদাহরণ হতে পারে, শিকাগোর কাছাকাছি বসবাসকারীরা যেমন বলে "আমি ডাউনটাউনে যাচ্ছি" অথবা লন্ডনের কাছাকাছি বসবাসকারীরা যেমন বলে "আমি শহরে যাচ্ছি"।

পশ্চিম ও পূর্ব ইউরোপের অন্যান্য জনপদ, এমনকী সুদূর গ্রেট ব্রিটেন এবং অ্যাংলো-স্যাক্সন ইংল্যান্ড সম্পর্কেও তিনি কিছু ধারণা রাখতেন। তিনি এর নাম উল্লেখ করেন, যদিও এ বিষয়ে তার বর্ণনা অস্পষ্ট।তিনি প্যারিসকে ফ্রাঙ্কিশ রাজধানী হিসেবে জানতেন। তিনি ক্লোভিস থেকে তার সময় পর্যন্ত ফ্রাঙ্কিশ শাসকদের একটি তালিকা পেয়েছিলেন। তিনি এমন কিছু ব্যক্তির প্রসঙ্গ টেনেছেন যাদের ভাইকিং হিসেবে ধরা হয়, যাদের তিনি 'মাজুস' নামে অভিহিত করেন এবং যারা উত্তরের দিক থেকে আল-আন্দালুসে আগমন করে।

আল-মাসউদি সারা বিশ্ব সম্পর্কে আগ্রহী ছিলেন, যার মধ্যে আফ্রিকাও অন্তর্ভুক্ত। তিনি মহাদেশটির পূর্বাংশের অধিবাসীদের সম্পর্কে ভালোভাবে অবগত ছিলেন (উদাহরণস্বরূপ, জাঞ্জদের সম্পর্কে আকর্ষণীয় তথ্যের উল্লেখ করে)। তিনি উল্লেখ করেন যে, ভ্রমণের জন্য সবচেয়ে বিপজ্জনক পথগুলোর মধ্যে একটি হলো জাঞ্জদের ভূমি। তিনি বলেন, "আমি অনেক সাগরে পাল তুলেছি, কিন্তু জাঞ্জের সাগরের চেয়ে বেশি বিপজ্জনক কোনো সাগর আমার জানা নেই।" তিনি আরও বলেন যে, তার সাথে পাল তোলা বেশ কয়েকজন নাবিক ডুবে মারা যান। তিনি পশ্চিম আফ্রিকা সম্পর্কে বেশি কিছু জানতেন না, তবে জাগাওয়া, কাওকাও আর ঘানার মতো তখনকার রাজ্যগুলোর নাম উল্লেখ করেন। তিনি আফ্রিকান রাজ্যসমূহের পারস্পরিক সম্পর্ক এবং ইসলামের সাথে সম্পর্ক বর্ণনা করেন। তিনি অ-ইসলামী আফ্রিকানদের সংস্কৃতি ও বিশ্বাস সম্পর্কেও তথ্যাদি দিয়েছেন।

সাধারণভাবে,  তার টিকে থাকা রচনাবলী একটি তীব্র কৌতূহলী মন, একজন বিশ্বজনীনতাবাদী যিনি সম্ভাব্য সর্বোচ্চ পরিমাণে সমগ্র বিশ্বের একটি বিস্তৃত পটভূমি অর্জনে আগ্রহী, তা প্রকাশ করে।

৯৪৭ খ্রিষ্টাব্দে আল-মাসউদি ইরানের সিস্তান অঞ্চলের বর্ণনা দেন:

## আল-মাসউদি এবং আব্বাসীয়গণ
লুন্ডে এবং স্টোন ইংরেজি পাঠকদের জন্য মুরুজ আল-দাহাব থেকে আব্বাসীয় খিলাফত সম্পর্কিত আল-মাসউদির উপাদানের প্রায় তিন-চতুর্থাংশের একটি সাবলীল অনুবাদ উপস্থাপন করেন। এটি দুই শতাধিক অংশে বিভক্ত, যার মধ্যে অনেক অংশে আকর্ষণীয় এবং তথ্যবহুল উপাখ্যান অন্তর্ভুক্ত রয়েছে। প্রথম অংশটি আল মনসুর এবং এক অন্ধ কবির সাক্ষাতের কাহিনি তুলে ধরে, যেখানে অন্ধ কবি  তার বিশিষ্ট কথোপকথনকারীর পরিচয় জানতেন না। কবি দুটি পৃথক অনুষ্ঠানে আব্বাসীয় খলিফার কাছে পরাজিত উমাইয়াদের প্রশংসামূলক কবিতা আবৃত্তি করেন; আল মনসুর সদয়ভাবে তাকে পুরস্কৃত করেন।

এখানে একটি গল্পের কথা বলা হয়েছে (পৃ. ২৮ এবং পরবর্তী অংশে) যেখানে একটি তীর আল-মানসুরের পায়ের কাছে এসে পড়ে। তীরটির তিনটি পালকের প্রতিটিতে এবং এর দণ্ডের উপর কিছু কবিতা খোদাই করা ছিল, যা দেখে তিনি হামদানের একজন বিশিষ্ট ব্যক্তির অন্যায় কারাবাসের তদন্ত করতে বাধ্য হন।আরেকটি গল্প আছে যেখানে হারুনুর রশিদ একজন গায়ককে ততক্ষণ পর্যন্ত গান গাইতে বলেন যতক্ষণ না তিনি ঘুমিয়ে পড়েন। এরপর এক সুদর্শন তরুণ এসে গায়কের হাত থেকে বাদ্যযন্ত্র ছিনিয়ে নিয়ে তাকে দেখিয়ে দেয় কীভাবে প্রকৃতপক্ষে তা বাজাতে হয়। হারুন জেগে উঠে এই বৃত্তান্ত জানতে পেরে বলেন যে সম্ভবত গায়ক কোনো অলৌকিক দর্শনের অভিজ্ঞতা লাভ করেছিলেন। আল-মাসউদি এই উল্লেখযোগ্য গানটির কয়েকটি পংক্তি (ইংরেজিতে পাঁচটি) উদ্ধৃত করেন।

এই গল্পগুলো এইসব খ্যাতিমান ব্যক্তিদের জীবনের ভিন্ন ভিন্ন দিক উন্মোচন করে, যা প্রকৃতপক্ষে তাদের মনুষ্যত্ব এবং তাদের অধীনস্থ কর্মচারী ও সাধারণ মানুষের মানবিক ভাবনা ও উদ্বেগের গভীরতর পরিচয় দেয়। একটি বিশেষ আকর্ষণীয় অংশ হলো হারুনুর রশিদের বিখ্যাত উজির ইয়াহিয়া ইবনে খালিদের বাড়িতে প্রেম বিষয়ে আয়োজিত এক আলোচনাসভার বিবরণ। বারোজন বিশিষ্ট চিন্তাবিদ প্রেমের স্বরূপ ব্যাখ্যা করেন, অতঃপর ত্রয়োদশ একজন, একজন ম্যাজাই (জোরোস্ট্রীয় পুরোহিত) বিচারক, এই বিষয়ে বিশদ আলোচনা করেন।

## ভূগোলশাস্ত্রে অবদান
আল-মাসউদি তার ঐতিহাসিক 'ভূগোল বিশ্বকোষ' -এ  তার অভিজ্ঞতা তুলে ধরেন।  তিনি পৃথিবীর মানচিত্র অঙ্কন করেন। পৃথিবীর আকার,আয়তন, গতি ও প্রধান প্রধান বিভাগগুলোর বিবরণ দেন। ভারত মহাসাগর, পারস্য সাগর, আরব সাগরের ঝড়ের অবস্থার কথা তিনি উল্লেখ করেন। ৯৫৫ খ্রিস্টাব্দে তিনি ভূকম্পন বিষয়ে একটি প্রবন্ধ লিখেন।

## বিখ্যাত গ্রন্থ
কিতাব আল-তানবিহ ওয়া’ল-ইশরাফ (كتاب التنبیه والأشراف), অর্থাৎ "উপদেশ ও সংশোধনের গ্রন্থ"; এটি মুরুজ আল-দাহাব-এর সংক্ষিপ্ত সংস্করণ, যার দৈর্ঘ্য মূল গ্রন্থের প্রায় এক-পঞ্চমাংশ। এতে বাইজেন্টাইন সাম্রাজ্য সম্পর্কিত নতুন তথ্য সংযোজিত হয়েছে।। আল-মাসউদি  তার মৃত্যুর অল্প কিছুদিন পূর্বে এই গ্রন্থটি রচনা করেন।
*মাসউদির লেখা গ্রন্থ, "মুরুজ আল-দাহাব ওয়া-মা'আদিন আল-জাওহার", যার ফরাসি অনুবাদ *লে প্রেয়ারিজ্‌ দর* নামে পরিচিত, প্রথমে ১৮৬১-৭৭ সালে প্যারিসের সোসিয়েতে আসিয়াতিক ও ইমপ্রিমেরি নাসিওনাল থেকে ৯ খণ্ডে ফরাসি ভাষায় প্রকাশিত হয়। পরে ১৯৬৬-৭৪ সালে বৈরুতের ইউনিভার্সিতে লিবানাইস থেকে চার্লস পেলাটের দ্বারা ৫ খণ্ডে এর পরিমার্জিত আরবি সংস্করণ প্রকাশিত হয়। পেলাটের একটি অসম্পূর্ণ পরিমার্জিত ফরাসি সংস্করণও রয়েছে। ১৯৮৯ সালে লুন্ডে ও স্টোন আব্বাসীয় সাম্রাজ্য সম্পর্কিত অংশের ইংরেজি সংস্করণ প্রকাশ করেন।
### গ্রহণযোগ্যতা
আল-মাসউদিকে কেউ দ্বিতীয় শতাব্দীর গ্রিক ভূগোলবিদ পাউসানিয়াস (রেনানের মতে); আবার কেউ  রোমান লেখক প্লিনি দ্য এল্ডারের সাথে তুলনা করেন। এছাড়াও, তার কাজ ইউরোপীয় ভাষায় অনুবাদের পূর্বেই প্রাচ্যবিদরা তাকে "ইতিহাসের জনক" নামে খ্যাত প্রাচীন গ্রিক ইতিহাসবিদ হিরোডোটাস এর সাথে তুলনা করেন।

## ধর্মীয় প্রভাব
আল-মাসউদি সম্পর্কে কিছু প্রারম্ভিক ভাষ্যকার ধর্মীয় বিরোধিতার প্রভাবের ইঙ্গিত দেন। সুন্নি পণ্ডিত ইবনে হাজার বলেন: "[আল-মাসউদি] এর বইগুলি অস্পষ্ট কারণ তিনি একজন শিয়া, একজন মুতাজিলা ছিলেন। আয-যাহাবি বিশ্বাস করতেন যে তিনি (আল-মাসউদি) ধর্মদ্রোহী মুতাজিলা মতবাদ পোষণ করতেন। তবে, আল-সুবকির মতে আল-মাসউদি ছিলেন শাফিঈ মাযহাবের প্রধান পণ্ডিত ইবনে সুরাইজের ছাত্র। আল-সুবকি দাবি করেন, তিনি ইবনে সুরাইজের বক্তৃতার উপর আল-মাসউদির নোট পেয়েছেন। আল-মাসউদি মিশর সফরকালীন সময়ে শাফিঈদের সাথেও সাক্ষাৎ করেন। তিনি বাগদাদ ও আলেপ্পোতে ইবনে জাবির ও নিফতওয়াইহের মতো জাহিরিদের সাথেও সাক্ষাৎ করেন; আধুনিক গবেষণা এই মতের দিকে ঝুঁকে যে আল-মাসউদি শেষোক্ত মতবাদের অনুসারী ছিলেন।

## আরও দেখুন
*আব্বাসীয় খিলাফত
*ইবনে খালদুন
*মুসলিম বিজ্ঞানী ও পণ্ডিতদের তালিকা
## তথ্যসূত্র
### টীকা

### উদ্ধৃতি

## আরও পড়ুন
* মাসউদি, আবু'উল-হাসান আলী ইবনে আল-হুসাইন ইবনে আলী আল
* শাবুল, আহমদ এ. এম., *আল-মাসউদি এবং তার বিশ্ব*, ইথাকা প্রেস, লন্ডন, ১৯৭৯।  
* মাসউদি, *দ্য মিডোজ অব গোল্ড, দ্য আব্বাসিডস*, অনুবাদ: পল লুন্ড এবং ক্যারোলিন স্টোন, কেগান পল, লন্ডন এবং নিউ ইয়র্ক, ১৯৮৯।  
* হেওয়াড, জন এ., মাসউদী, আল-, "এনসাইক্লোপিডিয়া ব্রিটানিকা।" ২০০৬। এনসাইক্লোপিডিয়া ব্রিটানিকা অনলাইন। ৭ ডিসেম্বর ২০০৬।  
* "মাসউদি, আল-।" এনসাইক্লোপিডিয়া ব্রিটানিকা। এনসাইক্লোপিডিয়া ব্রিটানিকা ২০০৭ আল্টিমেট রেফারেন্স সুইট। শিকাগো: এনসাইক্লোপিডিয়া ব্রিটানিকা, ২০০৬।  
* টোলান, জন, গিলস ভেইনস্টাইন এবং হেনরি লরেন্স, *ইউরোপ এবং ইসলামী বিশ্ব: একটি ইতিহাস*, প্রিন্সটন ইউনিভার্সিটি প্রেস, ২০১৩। ।

## বহিঃসংযোগ

*''মুরুজ আল-দাহাব'' মধ্যযুগীয় সোর্সবুক: ''দ্য বুক অফ গোল্ডেন মেডোস'', আনুমানিক ৯৪০
*মেডোস অফ গোল্ড অ্যান্ড মাইনস অফ জেমস*; *মুরুজ আল-দাহাব* এর অনুবাদ অ্যালয়স স্প্রেঞ্জার, লন্ডন, ১৮৪১। 
*ভলিউম ১ (প্রকাশিত একমাত্র খণ্ড)
*প্রেইরিস ডি'অর*, *মুরুজ আল-দাহাব* এর আরবি সংস্করণ এবং ফরাসি অনুবাদ বার্বিয়ে দ্য মেয়নার্ড এবং পাভেট দ্য কোর্টিয় কর্তৃক, প্যারিস ১৮৬১–৭৭; 
*ভলিউম ১/৯, ভলিউম ২/৯, ভলিউম ৩/৯, ভলিউম ৪/৯, ভলিউম ৫/৯, ভলিউম ৬/৯, ভলিউম ৭/৯, ভলিউম ৮/৯, ভলিউম ৯/৯
*

বিষয়শ্রেণী:৮৯৬-এ জন্ম
বিষয়শ্রেণী:৯৫৬-এ মৃত্যু
বিষয়শ্রেণী:ভূগোলবিদ
বিষয়শ্রেণী:১০ম শতাব্দীর আব্বাসীয় খিলাফতের ইতিহাসবিদ
বিষয়শ্রেণী:মুসলিম ইতিহাসবিদ
বিষয়শ্রেণী:১০ম শতাব্দীর আরব ব্যক্তি
বিষয়শ্রেণী:৮৯০-এর দশকে জন্ম
বিষয়শ্রেণী:১০ম শতাব্দীর ভূগোলবিদ
বিষয়শ্রেণী:বাগদাদের লেখক